EkBass/fiwiki-20250220-pages-articles huggingface dataset:
Otto Thuneberg

Otto Albert Thuneberg (12. joulukuuta 1865 Pirkkala – 15. huhtikuuta 1941 Tampere) oli suomalainen valtiopäivämies, kansanedustaja, maanviljelijä, liikemies ja kunnallisneuvos. Thuneberg oli Pirkkalan tuomiokunnan edustaja talonpoikaissäädyssä valtiopäivillä 1904–1905. Vuoden 1916 vaaleissa hänet valittiin Hämeen läänin pohjoisesta vaalipiiristä nuorsuomalaisten edustajaksi vuonna 1917 kokoontuneeseen eduskuntaan. Vuosina 1922–1924 hän oli kokoomuksen kansanedustaja samasta vaalipiiristä. Hän toimi myös Pirkkalan kunnanvaltuuston puheenjohtajana ja sai kunnallisneuvoksen arvonimen 1919. Poliittisen uransa lisäksi Thuneberg työskenteli maanviljelijänä ja liike- elämässä muun muassa useiden yritysten johtokunnissa. ==Lähteet== Luokka:Suomalaiset maanviljelijät Luokka:Kansanedustajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Pirkkalan kunnanvaltuutetut Luokka:Nuorsuomalaiset poliitikot Luokka:Kansallisen Kokoomuksen poliitikot Luokka:Pirkanmaan vaalipiiri Luokka:Suomalaiset liikemiehet Luokka:Vuonna 1865 syntyneet Luokka:Vuonna 1941 kuolleet
Himalajantaviokuurna

Himalajantaviokuurna (Carpodacus subhimachala) on peippojen heimoon kuuluva varpuslintu. ==Levinneisyys== Himalajantaviokuurnaa tavataan Bhutanissa, Kiinassa, Intiassa, Myanmarissa ja Nepalissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peipot
Força

Força (portugaliksi vahvuus) on kanadalaislaulaja Nelly Furtadon, Gerald Eatonin sekä Brian Westin sanoittama pop folk -kappale Furtadon toiselta, Folklore-studioalbumilta. Kappale on pääosin laulettu englanniksi, mutta kertosäe on kokonaan portugaliksi. Kappaleen tuottivat Eaton ja West ja se sai pääosin positiivisen vastaanoton musiikkikriitikoilta. Kappale julkaistiin kesäkuussa 2004 ja se valittiin Portugalissa pidetyn vuoden 2004 jalkapallon maailmanmestaruuskilpailujen viralliseksi tunnuskappaleeksi. ==Lähteet== Luokka:Vuoden 2004 kappaleet Luokka:Nelly Furtadon kappaleet
Harmaatulkku

Harmaatulkku (Pyrrhula nipalensis) on peippojen heimoon kuuluva varpuslintu. ==Levinneisyys== Harmaatulkkua tavataan Bhutanissa, Kiinassa, Intiassa, Laosissa, Malesiassa, Myanmarissa, Nepalissa, Taiwanissa ja Vietnamissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peipot
Powerless (Say What You Want)

Powerless (Say What You Want) on Nelly Furtadon, Gerald Eatonin ja Brian Westin sanoittama pop-kappale Furtadon toiselta, Folklore-studioalbumilta. Kappale sisältää samplen Malcolm McLarenin "Buffalo Galsistä", jonka sanoittivat Anne Dudley, Trevor Horn ja Malcolm McLaren. Sen tuottivat Furtado sekä Track & Field ja se julkaistiin albumin johdantosinglenä Pohjois- Amerikassa lokakuussa sekä kansainvälisesti joulukuussa 2003. Kappaleella esiintyy myös banjonsoittaja Béla Fleck. ==Lähteet== Luokka:Vuoden 2003 kappaleet Luokka:Nelly Furtadon kappaleet
Jokela (sukunimi)

Jokela on suomalainen talonnimiin perustuva sukunimi. Jokela on Suomessa yleinen talonnimi.Pirjo Mikkonen, Sirkka Paikkala: Sukunimet, uudistettu laitos vuodelta 2000, sivu 163 Harvinaisempana on käytössä sitä muistuttava sukunimi Jokila (vrt. Mäkelä ja Mäkilä, Nummela ja Nummila). *Aleksi Jokela (s. 1985), meteorologi *Antti Jokela (s. 1981), jääkiekkomaalivahti *Antti Jokela (s. 1945), oikeustieteilijä, professori *Anu Jokela (o.s. Lehtonen, s. 1981), jalkapalloerotuomari *Edvard Jokela (ent. Astrén, 1889–1929), ammattiyhdistysjohtaja ja kansanedustaja *Eila Jokela (1915–2002), päätoimittaja *Erkki Jokela (1924–2011), kirkonmies, Eila Jokelan veli *Heikki Jokela (1917–2001), juristi, professori *Heljä Jokela (s. 2000), jalkapalloilija *Jenna Jokela (s. 1990), pikajuoksija *Jesse Jokela (s. 1987), pesäpalloilija *Joonas Jokela (s. 1998), lentopalloilija *Juha Jokela (s. 1970), teatteriohjaaja, näytelmäkirjailija ja käsikirjoittaja *Juha Jokela, tutkija, Ulkopoliittisen instituutin Euroopan unioni -tutkimusohjelman ohjelmajohtaja *Julianna Jokela (s. 1995), radiojuontaja *Leo Jokela (1927–1975), näyttelijä *Leo Jokela (1932-1994), nyrkkeilyvalmentaja, urheiluvaikuttaja ja liikuntaneuvos *Manne Jokela (vuoteen 1916 Kestikievari, 1916–1990), maanviljelijä, virkamies, maanviljelysneuvos ja kymmenottelija *Marjut Jokela (s. 1959), korkeimman oikeuden jäsen ja oikeusneuvos *Markus Jokela (s. 1952), lehtikuvaaja *Markus Jokela (s. 1979), psykologian apulaisprofessori *Mika Jokela (s. 1969), keittiömestari *Mikko Jokela (s. 1947), diplomaatti *Mikko Jokela (s. 1980), jääkiekkoilija *Mikko Jokela (s. 1947), muusikko *Mikko Jokela (1928–2007), poliitikko (kesk.), Eila Jokelan veli *Monica Vikström-Jokela ( o.s. Vikström, s. 1960), suomenruotsalainen kirjailija ja televisiotoimittaja *Niko Jokela (s. 1974), ravivalmentaja ja -ohjastaja *Olli Pekka Jokela (s. 1955), arkkitehti, Erkki Jokelan poika *Pentti Jokela (s. 1931), jalkapalloilija *Pentti Roiko-Jokela (s. 1941–2015), metsänhoitaja, tutkija, virkamies ja metsäneuvos *Reijo Jokela, korkeushyppyvalmentaja *Rike Jokela (oik. Risto Jokela, s. 1964), elokuvaaja, televisio-ohjaaja, -käsikirjoittaja ja -tuottaja, Juha Jokelan veli *Seppo Jokela (1934–2000), näyttelijä *Tapani Jokela (1922–2014), taidemaalari *Teuvo Jokela, baritonilaulaja *Timo Jokela (s. 1956), taiteilija ja kuvataidekasvatuksen professori *Yrjö Jokela (1897–1977), kestävyysjuoksija. == Fiktiivisiä Jokeloita == *Jokela, hahmo Anni Swanin kirjassa Ollin oppivuodet. == Lähteet == Luokka:Sukunimet Luokka:Luettelot henkilöistä sukunimen mukaan
Juho Kaskinen

Johannes (Juho) Kaskinen (30. joulukuuta 1865 Lokalahti – 2. joulukuuta 1932 Turku) oli suomalainen maanviljelijä, kunnallisneuvos ja nuorsuomalaisten ja myöhemmin kansallisen edistyspuolueen kansanedustaja. Kaskisen vanhemmat olivat rustitilallinen Johan Bernhard Kaskinen ja Juliana Eleonora Efraimintytär. Hän oli maanviljelijänä Lokalahdella 1891–1932 ja toimi myös meijerin isännöitsijänä. Kaskinen oli nuorsuomalaisen puolueen kansanedustajana 1908–1910 ja 1911–1917 sekä kansallisen edistyspuolueen kansanedustajana 1919–1922 ja 1930–1932 edustaen Turun läänin eteläistä vaalipiiriä. Hän tuli eduskuntaan 1919 sairauden takia edustajantoimesta vapautetun RKP:n Julius Sundblomin tilalle. Vuonna 1932 Kaskinen kuoli kesken edustajakautensa ja eduskuntaan nousi RKP:n Knut Molin. Kaskinen toimi eduskunnan talousvaliokunnan puheenjohtajana. Kaskinen oli presidentin valitsijamiehenä vuoden 1925 ja 1931 presidentinvaaleissa. Hän toimi Lokalahden kuntakokouksen ja kunnanvaltuuston puheenjohtajana ja sai kunnallisneuvoksen arvon 1919. Kaskinen oli Valio Oy:n, Länsi-Suomen Osake- Pankin ja Maakuntain Pankin hallintoneuvoston puheenjohtajana ja Maataloustuottajain Varsinais-Suomen liiton puheenjohtajana. == Lähteet == Luokka:Nuorsuomalaiset poliitikot‎ Luokka:Kansallisen Edistyspuolueen poliitikot‎ Luokka:Kansanedustajat Luokka:Lokalahden kunnanvaltuutetut Luokka:Varsinais-Suomen vaalipiiri Luokka:Vuonna 1865 syntyneet Luokka:Vuonna 1932 kuolleet
Run It!

Run It! on yhdysvaltalaisen laulaja-lauluntekijä Chris Brownin kappale. Sen sanoittivat ja tuottivat Scott Storch, Moe Faisal ja Sean Garrett Chris Brownin omaa nimeä kantavalle debyyttialbumille. Se sisältää yhdysvaltalaisräppäri Juelz Santanan esittämät rap-osuudet. Kappale julkaistiin sekä Brownin uran että hänen debyyttialbuminsa ensimmäisenä singlenä 30. kesäkuuta 2005. Tätä R&B-single;ä on kuvailtu Usherin vuonna 2004 julkaistun singlen "Yeah!" uudelleencrunkatuksi versioksi. "Run It!" sai pääosin positiivisen vastaanoton musiikkikriitikoilta; Monet yllättyivät Brownin sanoituksista sekä Scott Storchin tuotannosta. Kaupallisesti kappale oli menestys, sijoittuen kymmenen parhaan joukkoon kuudessa sekä kahdenkymmenen parhaan joukkoon neljässä valtiossa. Kappale pääsi listan sijalle yksi Yhdysvalloissa, Australiassa ja Uudessa-Seelannissa. Kappaleen musiikkivideo sai ehdokkuudet vuoden 2006 MTV Video Music Awardsissa kategorioissa "Paras tulokas" ja "Katsojan valinta". ==Lähteet== Luokka:Vuoden 2005 kappaleet Luokka:Chris Brownin kappaleet Luokka:Billboard Hot 100 -listan ykköset
Johannes Wilskman

Johan (Johannes) Eliel (J. E.) Wilskman, sukunimi 1906–1925 Viljomaa (26. maaliskuuta 1866 Kesälahti – 27. toukokuuta 1952 Karuna) oli suomalainen hovioikeuden presidentti, laamanni ja Suomalaisen puolueen kansanedustaja. Wilskmanin vanhemmat olivat kirkkoherra Werner Wilhelm Wilskman ja Katarina Fredrika Wikstén. Hän pääsi ylioppilaaksi Kuopion lyseosta 1886, suoritti Helsingin yliopistossa yleisen oikeustutkinnon 1891 ja sai varatuomarin arvon 1894. Wilskman oli Viipurin hovioikeudessa kanslistina 1899–1900, kirjaajana 1900–1901, ylimääräisenä viskaalina 1901–1902, notaarina 1902–1903 ja asessorina 1903–1908. Hän oli sitten Heinolan tuomiokunnan tuomarina 1908–1916, Iisalmen tuomiokunnan tuomarina 1916–1919 ja Piikkiön tuomiokunnan tuomarina 1919–1934. Wilskman toimi Viipurin hovioikeuden presidenttinä 1934–1936 ja oli lainvalmistelukunnan jäsenenä 1936–1938. Wilskman sai laamannin arvon 1932. Wilskman toimitti 1939 Suomen ensimmäisen aakkosellisen lakimiesmatrikkelin. Wilskman oli Suomalaisen puolueen kansanedustajana 1907–1908 edustaen Viipurin läänin läntistä vaalipiiriä ja uudelleen 1911–1914 edustaen Mikkelin läänin vaalipiiriä. Hän toimi Heinolan kaupunginvaltuuston varapuheenjohtajana ja oli Iisalmen kaupunginvaltuuston jäsenenä. Wilskman oli Suomen kihlakunnantuomarien yhdistyksen puheenjohtajana, sihteerinä ja rahastonhoitajana. == Teoksia == Nimellä J. E. Viljomaa: * Mitä nykyinen aika vaatii? : esittänyt Antrean suomalaisen seuran kokouksessa 27 päivänä joulukuuta 1906 J. E. Viljomaa. Tekijä, Viipuri 1907 Nimellä J. E. Wilskman: * Laki sisältävä säännöksiä tuomiokuntain hoidosta (Tuomiokuntalaki) ynnä siihen liittyvä asetus : johdannolla ja selityksillä varustettuna. WSOY 1936 * Lakimiesmatrikkeli : elämäkerrallisia tietoja Suomen lakimiehistä – Juristmatrikel : biografiska uppgifter om Finlands jurister. WSOY 1939 * Oikeudenkäyntilaitoksemme uudistustyö toiselle tolalle, eripainos Kauppalehdestä. Helsinki 1947 == Lähteet == == Aiheesta muualla == * Johannes Wilskmanin elämäkerta Kansallisbiografiassa Luokka:Kansanedustajat Luokka:Suomalaisen puolueen poliitikot Luokka:Heinolan kaupunginvaltuutetut Luokka:Iisalmen kaupunginvaltuutetut Luokka:Viipurin läänin läntinen vaalipiiri Luokka:Etelä-Savon vaalipiiri Luokka:Suomalaiset juristit Luokka:Suomen hovioikeuksien presidentit Luokka:Vuonna 1866 syntyneet Luokka:Vuonna 1952 kuolleet
Reason (kappale)

Reason on saksalaisyhtye Cascadan kappale heidän tulevalta viidenneltä studioalbumilta. Sen julkaisi Zooland Records albumin kolmantena singlenä 20. helmikuuta 2015. Kappaleen ovat sanoittaneet Manuel "Manian" Reuter ja Yann "Yanou" Peifer. Kappaleeseen liittyvä musiikkivideo julkaistiin singlen julkaisupäivänä. Video kuvattiin Espanjan Mallorcassa. Kuten albumin toinen single, myös "Reason" ei ole toistaiseksi onnistunut pääsemään listoille. ==Kappalelista== Digitaalinen lataus & EP # Reason (Video Edit) - 3:31 # Reason (Dave Darell Radio Edit) - 3:52 # Reason (DJ Gollum Radio Edit) [feat. DJ Cap] - 3:23 # Reason (Extended Mix) - 4:29 # Reason (Dave Darell Remix) - 4:51 # Reason (DJ Gollum Remix) (feat. DJ Cap) - 5:34 ==Lähteet== Luokka:Vuoden 2015 kappaleet Luokka:Cascadan kappaleet
Pekka Leppänen (nuorsuomalainen poliitikko)

Pekka Leppänen (13. kesäkuuta 1867 Ilomantsi – 28. tammikuuta 1943 Ilomantsi) oli suomalainen maanviljelijä, kirjakauppias, valtiopäivämies ja nuorsuomalaisten kansanedustaja. ==Henkilöhistoria== Leppäsen vanhemmat olivat talollinen, kauppias Pekka Leppänen ja Helena Partanen. Hän kävi neljä luokkaa oppikoulua ja toimi sitten maanviljelijänä Ilomantsissa, samoin kuin kirjakauppiaana vuodesta 1926 . Hän oli myös Ilomantsin kunnan rahastonhoitaja. Leppänen oli Ilomantsin tuomiokunnan edustaja talonpoikaissäädyssä valtiopäivillä 1897, 1899, 1900 ja 1905–1906. Hän oli nuorsuomalaisen puolueen kansanedustajana 1907–1908, edustaen Kuopion läänin itäistä vaalipiiriä. Leppänen toimi myös Ilomantsin kuntakokouksen ja kunnallislautakunnan puheenjohtajana. == Teoksia == * Värtsilä Karjalanradan jatkon lähtökohdaksi. Helsinki 1904 * Vielä Karjalan radan jatkosta: vastaus joensuulaisten lentolehdelle: "Karjalan radan jatko, Joensuun kaupunki ja Pohjois-Karjalan kunnat". Tekijä, Sortavala 1905 == Lähteet == Luokka:Nuorsuomalaiset poliitikot‎ Luokka:Suomen suuriruhtinaskunnan talonpoikaissäädyn valtiopäivämiehet Luokka:Kansanedustajat Luokka:Ilomantsin kunnanvaltuutetut Luokka:Pohjois-Karjalan vaalipiiri Luokka:Suomalaiset kirjakauppiaat Luokka:Suomalaiset maanviljelijät Luokka:Vuonna 1867 syntyneet Luokka:Vuonna 1943 kuolleet
Dennis Hefter

Dennis Hefter (4. maaliskuuta 1993 Worms – 23. helmikuuta 2015 Leuna) oli saksalainen lentopalloilija. Liberon pelipaikalla pelanneen Hefterin viimeiseksi seuraksi jäi Saksan Bundesliigan Chemie Volley Mitteldeutschlandhttp://www.chemie-volley.de/index.php/pirates- bundesliga/team/78-1-herren/270-14-dennis-hefter . Hefter edusti vuodet 2009-2012 2. Bundesliigan Volleyball-Internat Frankfurtia. Vuodet 2012-2013 hän pelasi berliiniläisessä VC Olympiassa, joka pelasi korkeimmalla sarjatasolla eli Bundesliigassa. Vuodet 2013-2015 Hefter edusti uransa viimeistä seuraa, Bundesliigan Chemie Volley Deutschlandia. Hän pelasi myös Saksan nuorten maajoukkueissa. Hefter oli 187 senttimetriä pitkä ja painoi 82 kilogrammaa. Hän ylettyi iskulyönnissään 328 senttimetrin korkeuteen, ja blokkilyönnissään 303 senttimetriinhttp://www.worldofvolley.com/wov- community/players/17797/dennis-hefter.html. Hefter kuoli helmikuussa 2015 Leunassa, Saksassa hänen tulleessaan kotiin harjoituksista. Hän oikaisi junaradan poikki jääden junan alle. Hefter menehtyi välittömästihttp://www.iltalehti.fi/urheilu/2015022619264841_ur.shtml. Hän seurusteli seitsenottelija Carolin Schäferin kanssa. == Lähteet == Luokka:Saksalaiset lentopalloilijat Luokka:Vuonna 1993 syntyneet Luokka:Vuonna 2015 kuolleet
Juho Snellman

Johan (Juho) Snellman (31. elokuuta 1866 Karttula – 27. tammikuuta 1926 Karttula) oli suomalainen maanviljelijä, valtiopäivämies ja nuorsuomalaisten ja myöhemmin kokoomuksen kansanedustaja. Snellmanin vanhemmat olivat maanviljelijä Abner Snellman ja Maria Pöyhönen. Hän toimi maanviljelijänä Karttulassa. Snellman oli Kuopion tuomiokunnan edustaja talonpoikaissäädyssä valtiopäivillä 1904–1905 ja 1905–1906. Hän oli nuorsuomalaisen puolueen kansanedustajana 1907–1908, 1909–1914 ja 1917–1918 sekä kokoomuksen kansanedustajana 1918–1922, edustaen Kuopion läänin läntistä vaalipiiriä. Snellman oli myös presidentin valitsijamiehenä vuoden 1925 presidentinvaaleissa ja toimi Karttulan kunnallislautakunnan puheenjohtajana. Toimittaja ja Sinimustat-nuorisojärjestön johtaja Jaakko Virkkunen oli Juho Snellmanin poika.Aapo Roselius, Oula Silvennoinen, Marko Tikka: Suomalaiset fasistit – mustan sarastuksen airuet, luku Sinimusta sävel - fasistisen nuorisojärjestön nousu ja tuho s. 281 WSOY 2016 ISBN 978-951-0-40132-3. == Lähteet == Luokka:Suomalaiset maanviljelijät Luokka:Nuorsuomalaiset poliitikot‎ Luokka:Kansallisen Kokoomuksen poliitikot Luokka:Suomen suuriruhtinaskunnan talonpoikaissäädyn valtiopäivämiehet Luokka:Kansanedustajat Luokka:Pohjois-Savon vaalipiiri Luokka:Vuonna 1866 syntyneet Luokka:Vuonna 1926 kuolleet
Sven Grossegger

Sven Grossegger (s. 17. marraskuuta 1987 Saalfelden) on itävaltalainen ampumahiihtäjä. Hän edustaa HSV Saalfeldeniä. Grossegger debytoi ampumahiihdon maailmancupissa joulukuussa 2008 Hochfilzenissä sijoittuen takaa- ajokilpailussa sijalle 59. Ensimmäiset maailmancupin pisteensä hän saavutti joulukuussa 2011 Östersundin takaa-ajossa sijoituttuaan sijalle 10. Tuo sijoitus on myös Grosseggerin uran paras maailmancupin osakilpailussa. Grossegger on saavuttanut yhden nuorten MM-hopean viestistä vuodelta 2006. Hänen äitinsä Andrea Grossegger on myös entinen ampumahiihtäjähttp://www.redbull.com/en/snow/athletes/1331580250209/sven- grossegger. == Lähteet == Luokka:Itävaltalaiset ampumahiihtäjät Luokka:Vuonna 1987 syntyneet Luokka:Elävät henkilöt
You Are Waltari

You Are Waltari on suomalaisen Waltarin -yhtyeen 13. albumi. Waltari on kasvanut edellisen levynsä jälkeen viisihenkisestä ryhmästä seitsenhenkiseksi rock-kollektiiviksi. Jokainen muusikko on saanut luoda vapaasti kappaleita, joka näkyy levyn monimuotoisuudessa. == Kappaleet == # # # # # # # # # # # # # # == Kokoonpano == * Kärtsy Hatakka – laulu, bassokitara, kosketinsoitin, musiikkiohjelmointi, lyömäsoittimet * Jariot Lehtinen – kitara, laulu * Nino Silvennoinen – kitara, taustalaulu * Sami Yli-Sirniö – soolokitara * Kimmo Korhonen – soolokitara * Ville Vehviläinen – rummut * Jani Hölli – kosketinsoitin, musiikkiohjelmointi == Arvostelut == * Imperiumi.net: Imperiumi.net * Rumba: 7.9/10Rumba * Soundi: Soundi == Aiheesta muualla == * * == Lähteet == Luokka:Vuoden 2015 albumit Luokka:Waltarin albumit
Kaarlo Wikman

Karl Oskar (Kaarlo Oskari, K. O.) Wikman (12. kesäkuuta 1877 Kymi – 5. maaliskuuta 1925Ylioppilasmatrikkelin mukaan Wikman kuoli 5. elokuuta] Lahdenpohja) oli suomalainen filosofian tohtori, kansakoulujen apulaistarkastaja ja nuorsuomalaisten kansanedustaja. Wikmanin vanhemmat olivat sahamies, maanviljelijä Otto Emil Wikman ja Maria Priha. Hän pääsi ylioppilaaksi Viipurin lyseosta 1897 ja valmistui filosofian kandidaatiksi 1901 sekä filosofian lisensiaatiksi ja tohtoriksi 1911. Wikman suoritti myös kasvatusopn tutkinnon 1906. Wikman toimi Karjalan kansanopiston johtajana Virolahdella 1902–1909, Suomalainen Kansa-lehden päätoimittajana 1907–1908 ja Helsingin kaupungin suomenkielisten kansakoulujen apulaistarkastajana 1909–1912. Myöhemmin hän oli asianajajana Jaakkimassa, Kurkijoella ja Kouvolassa. Wikman oli nuorsuomalaisen puolueen kansanedustajana 1907–1909 edustaen Viipurin läänin läntistä vaalipiiriä. Kaarlo Wikman oli naimisissa 1902–1911 Ellen Constance Nordenswanin kanssa. == Teoksia == Nimellä K. O. Wikman: * Kymmenen vuotta Lounais-Karjalan kansanopistossa ; opiston 10-vuotisjuhlaan toim. K. O. Wikman. Lounais-Karjalan kansanopisto, Hamina 1905 * Suomen kansan lukutaidon synty ja kehitys Ruotsin vallan aikana, Helsingin yliopiston väitöskirja. Tekijä, Helsinki 1910 == Lähteet == Luokka:Nuorsuomalaiset poliitikot Luokka:Kansanedustajat Luokka:Viipurin läänin läntinen vaalipiiri Luokka:Suomen oppilaitosten rehtorit Luokka:Suomalaiset asianajajat Luokka:Vuonna 1877 syntyneet Luokka:Vuonna 1925 kuolleet
Anna Maria Nilsson

Anna Maria Viktoria Nilsson (s. 13. toukokuuta 1983 Östersund) on uransa jo päättänyt ruotsalainen ampumahiihtäjä. Hän edusti Biathlon Östersund IF -seuraahttp://www.sports-reference.com/olympics/athletes/ni/anna-maria- nilsson-1.html . Nilsson kilpaili ampumahiihdon maailmancupissa vuosina 2002-2012. Ensimmäiset pisteensä hän saavutti tammikuussa 2007 Ruhpoldingin sprintistä sijoittuen sijalle 26. Nilsson pääsi kerran urallaan palkintokorokkeelle, joulukuussa 2011 Östersundin normaalimatkan kilpailussa. Nilsson lopetti uransa vuonna 2012. Nilsson osallistui urallaan yksiin talviolympialaisiin, vuonna 2010 Vancouverissa, jossa hän oli parhaimmillaan sprintin 16:s ja viestin viides. Hän osallistui urallaan myös kuusiin MM- kilpailuihin, parhaana henkilökohtaisena sijoituksenaan vuoden 2012 MM- kilpailuiden takaa-ajon kymmenes sija Ruhpoldingista. == Lähteet == Luokka:Ruotsalaiset ampumahiihtäjät Luokka:Vuonna 1983 syntyneet Luokka:Elävät henkilöt
Isamaaliit

Isamaaliit voi tarkoittaa seuraavia: *Isänmaan liitto (Isamaaliit), Virossa vuosina 1935–1940 puolueet korvannut organisaatio *Isänmaaliitto (Isamaaliit), Virossa vuosina 1995–2006 toiminut kosnervatiivipuolue
Sulo Salo (poliitikko)

Sulo Salo (13. toukokuuta 1887 Hauho – 2. lokakuuta 1955 Puolanka) oli suomalainen kansanedustaja, pienviljelijä ja kunnallisneuvos. Sulo Salo valittiin Maalaisliiton kansanedustajaksi Oulun läänin eteläisestä vaalipiiristä vuosiksi 1922–1929 ja 1930–1939 sekä Oulun läänin vaalipiiristä vuosiksi 1939–1950. Hänet vapautettiin edustajantoimesta 31. lokakuuta 1950 sairauden takia, ja seuraajaksi nousi Eemil Pääkkönen. Salo oli presidentin valitsijamies 1937, 1940 ja 1943. Hän toimi myös Puolangan kunnanvaltuuston puheenjohtajana ja sai kunnallisneuvoksen arvonimen 1948. ==Lähteet== Luokka:Kansanedustajat Luokka:Puolangan kunnanvaltuutetut Luokka:Suomen Keskustan poliitikot Luokka:Oulun vaalipiiri Luokka:Oulun läänin eteläinen vaalipiiri Luokka:Vuonna 1887 syntyneet Luokka:Vuonna 1955 kuolleet
Frans Ahlroos

Frans Fredrik Wilhelm Ahlroos (22. huhtikuuta 1867 Helsinki – 11. toukokuuta 1948 Loviisa) oli suomalainen kirjaltaja ja ruotsalaisen kansanpuolueen kansanedustaja. Ahlroosin vanhemmat olivat postiljooni Wilhelm Ahlroos ja Maria Skarp. Hän valmistui kirjaltajaksi 1887. Ahlroos oli kirjapainonomistajana ja johtajana Tammisaaressa, Kotkassa, Vaasassa ja Helsingissä vuosina 1887–1897. Hän oli sen jälkeen kirjapainon vuokraajana Kristiinankaupungissa 1897–1906, Pohjola-lehden vastaavana toimittajana vuonna 1900 ja Avisor-lehden päätoimittajana vuonna 1902. Ahlroos toimi Hufvudstadsbladet-lehden latojana 1906–1911, oli Helsingin kaupungin terveyslautakunnan desinfektiolaitoksen katsastusmiehenä 1911–1918 sekä viimeksi Helsingin Sanomien latojana 1918–1936. Ahlroos oli ruotsalaisen kansanpuolueen kansanedustajana 1907–1909 edustaen Uudenmaan läänin vaalipiiriä. Hän kuului Ruotsalaisen kansanpuolueen keskushallitukseen ja Suomen ruotsalaisen raittiusliiton hallitukseen. == Lähteet == Luokka:Suomen ruotsalaisen kansanpuolueen poliitikot‎ Luokka:Kansanedustajat Luokka:Uudenmaan vaalipiiri Luokka:Vuonna 1867 syntyneet Luokka:Vuonna 1948 kuolleet
Oskar Nix

Josef Oskar Nix, ent. Lillnix (26. lokakuuta 1872 Närpiö – 9. kesäkuuta 1932 Närpiö) oli suomalainen maanviljelijä, säästöpankinjohtaja, kunnallisneuvos, valtiopäivämies ja ruotsalaisen kansanpuolueen kansanedustaja. Nixin vanhemmat olivat maanviljelijä Matts Lillnix ja Lisa Lena Sundberg. Hän kävi kansakoulun. Nix toimi maanviljelijänä Närpiössä 1897–1932. Hän oli Närpiössä kirkonisäntä 1903–1907, Närpiön säästöpankin kamreeri 1906–1910 ja 1922–1929, Landtmannabankenin Närpiön asioimiston johtaja 1911–1916 ja Vaasan pankin Närpiön konttorin johtaja 1917–1919. Viimeksi Nix toimi Laborin maamiesosaston johtajana Vaasassa 1919–1920 ja Närpiön säästöpankin toimitusjohtajana 1929–1932. Nix oli Närpiön tuomiokunnan edustaja talonpoikaissäädyssä valtiopäivillä 1904–1905 ja 1905–1906. Ruotsalaisen kansanpuolueen kansanedustajana hän toimi 1907–1910 ja 1919–1922, edustaen Vaasan läänin eteläistä vaalipiiriä. Hän oli presidentin valitsijamiehenä vuoden 1925 ja 1931 presidentinvaaleissa. Nix toimi Närpiön kuntakokouksen esimiehenä ja kunnanvaltuuston puheenjohtajana. Hän sai kunnallisneuvoksen arvon 1931. Nix oli myös Suomen ruotsinkielisten meijerien keskusosuuskunta Enighetenin hallintoneuvoston puheenjohtaja. == Lähteet == Luokka:Kansanedustajat Luokka:Suomalaiset maanviljelijät Luokka:Suomalaiset pankinjohtajat Luokka:Suomen ruotsalaisen kansanpuolueen poliitikot‎ Luokka:Suomen suuriruhtinaskunnan talonpoikaissäädyn valtiopäivämiehet Luokka:Närpiön kaupunginvaltuutetut Luokka:Vaasan läänin eteläinen vaalipiiri Luokka:Vuonna 1872 syntyneet Luokka:Vuonna 1932 kuolleet
Jääkiekon naisten maailmanmestaruuskilpailut 2016

Jääkiekon naisten maailmanmestaruuskilpailut 2016 pelattiin Kamloopsissa Kanadassa. == Otteluareenat == Kamloops Kamloops Sandman Centre Kapasiteetti: 5 464 McArthur Island Centre Kapasiteetti: 800 \--> == Joukkueet == Lohko-A * * * * Lohko-B * * * * == Alkulohkot == Joukkue jatkaa välieriin Joukkue jatkaa puolivälieriin Joukkue joutuu putoamiskarsintaan === Lohko A === === Lohko B === == Putoamissarja == == Pudotuspelit == === Puolivälierät === === Ottelu 5. sijasta === === Välierät === === Pronssiottelu === === Loppuottelu === == Televisiointi == Maa Kanava TSN RDS Yle ==Palkinnot== ===IIHF:n valitsemat turnauksen parhaat pelaajat=== *Paras maalivahti: Emerance Maschmeyer *Paras puolustaja: Jenni Hiirikoski *Paras hyökkääjä Hilary Knight http://stats.iihf.com/Hydra/508/IHW508000_85I_1_0.pdf ===Median valitsema tähtikentällinen=== *Maalivahti: Meeri Räisänen *Puolustajat: Monique Lamoureux, Jenni Hiirikoski *Hyökkääjät: Hilary Knight, Rebecca Johnston, Christina Meier *Arvokkain pelaaja: Hilary Knight http://stats.iihf.com/Hydra/508/IHW508000_98_1_0.pdf == Loppusijoitukset == Sijoituksilla on merkitystä IIHF:n rankingiin. Pääsarjan turnaus Sija Joukkue 4\. 5\. 6\. 7\. 8\. 1\. divisioona A-lohko Sija Joukkue 9\. 10\. 11\. 12\. 13\. 14\. http://stats.iihf.com/Hydra/553/IHW553200_76_15_0.pdf B-lohko Sija Joukkue 15\. 16\. 17\. 18\. 19\. 20\. http://stats.iihf.com/Hydra/554/IHW554200_76_15_0.pdf 2\. divisioona A-lohko Sija Joukkue 21\. 22\. 23\. 24\. 25\. 26\. http://stats.iihf.com/Hydra/555/IHW555200_76_16_0.pdf B-lohko Sija Joukkue 27\. 28\. 29\. 30\. 31\. 32\. http://stats.iihf.com/Hydra/556/IHW556200_76_15_0.pdf 2\. divisioonan karsinnat Sija Joukkue 33\. 34\. 35\. 36\. http://stats.iihf.com/Hydra/557/ == Lähteet == * Turnauksen viralliset sivut * Leijonat.fi − Naisten MM-kisat 2016 * Turnaus IIHF:n tulospalvelussa * Turnaus Hockey Canadan sivuilla === Viitteet === Luokka:Jääkiekon naisten maailmanmestaruuskilpailut Luokka:Vuoden 2016 jääkiekko Luokka:Kanadan jääkiekko Luokka:Brittiläinen Kolumbia
Me ollaan runkkareita / Why Won’t Anyone Understand?

Me ollaan runkkareita / Why Won’t Anyone Understand? on vuonna 2014 ilmestynyt Pertti Kurikan Nimipäivien ja englantilaisen Hard Skinin split-single, jolla yhtyeet esittävät käännösversiot toistensa kappaleista. Levy julkaistiin yhtyeiden joulukuussa 2014 tekemän Britannian kiertueen yhteydessä.Hard Skin/Pertti Kurikan Nimipäivät split 7" JT Classics. Viitattu 28.2.2015. Pertti Kurikan Nimipäivät ja Hard Skin soittivat tuolloin kymmenellä paikkakunnalla eri puolilla Englantia ja Skotlantia.We are playing some gigs JT Classics. Viitattu 28.2.2015. Pertti Kurikan Nimipäivien esittämä Me ollaan runkkareita on käännös Hard Skinin kappaleesta We Are the Wankers, joka ilmestyi singlenä vuonna 2013.Hard Skin ‎– We Are The Wankers Discogs. Viitattu 28.2.2015. Why Won’t Anyone Understand? puolestaan on Hard Skinin versio kappaleesta Miks ei kukaan ymmärrä?. Se julkaistiin alun perin Pertti Kurikan Nimipäivien ensimmäisellä EP:llä Ei yhteiskunta yhtä miestä kaipaa vuonna 2010.Kakka-hätä 77 / Pertti Kurikan Nimipäivät split Finnmusic. Viitattu 28.2.2015. == Kappaleet == ;A-puoli # Pertti Kurikan Nimipäivät: Me ollaan runkkareita ;B-puoli # Hard Skin: Why Won't Anyone Understand? == Lähteet == * Pertti Kurikan Nimipäivät / Hard Skin ‎– Me Ollaan Runkkareita / Why Won't Anyone Understand? Discogs. ===Viitteet=== Luokka:Vuoden 2015 kappaleet Luokka:Pertti Kurikan Nimipäivien kappaleet
Ville Viking

Ville Viking on laivayhtiö Viking Linen maskotti, jota käytetään tunnuksena yhtiön lapsimatkustajille suunnatussa toiminnassa, markkinoinnissa ja oheistuotteissa. Valkoisen laivakissan hahmo esiintyy laivoilla ja Viking Linen markkinointitapahtumissa ainakin Suomessa ja Ruotsissa.Sportlovskul för barnen med cirkusskola och Ville Viking, My News Desk, Viking Line 13.2.2015. Viitattu 27.4.2015. Kissahahmoa voi halata ja sen kanssa voi ottaa yhteiskuvia.Ville Vikingin lasten leikkipäivä , Helsinki This Week, ei päiväystä. Viitattu 27.4.2015.Lapsille , Supermessut 2015. Viitattu 27.4.2015. Viking Linen lastenklubin nimi on Ville Viking Club. Alle 12-vuotiaat voivat liittyä klubiin maksutta, ja jäsenet saavat jäsenpostia kahdesti vuodessa. Klubilaisille on omia klubiristeilyjä Turusta viikoittain ja Helsingistä kesäsesonkia lukuun ottamatta kuukausittain.Ville Viking Club, Park Alandia Hotel. Viitattu 27.4.2015. Viking Linen laivoilla voi ostaa alkoholittomia Ville Viking -lastendrinkkejä. Kissamaskotin nimeä kantavat laivoilla myös lasten ruokalistat ja noutopöydät. Vuonna 2007 Ville Vikingin nimellä julkaistiin lastenlaulukokoelma CD-levyllä.Ville Viking , CD-äänilevy Finna- tietokannassa. Viitattu 27.4.2015. ==Katso myös== *Harri Hylje ==Lähteet== Luokka:Kuvitteelliset kissat Luokka:Viking Line Luokka:Maskotit
Karl Oljemark

Karl Teodor (K. T.) Oljemark (25. heinäkuuta 1870 Sipoo – 7. maaliskuuta 1955 Helsinki) oli suomalainen filosofian kandidaatti, seminaarinlehtori ja ruotsalaisen kansanpuolueen kansanedustaja. Oljemarkin vanhemmat olivat maanviljelijä Otto Ferdinand Oljemark ja Matilda Vilhelmina Eklund. Hän pääsi ylioppilaaksi Porvoon lyseosta 1889 ja valmistui filosofian kandidaatiksi 1892. Oljemark toimi Porvoon kansanopiston johtajana 1892–1895, Västankvarnin maamies- ja emäntäkoulun ja kansanopiston johtajana Inkoossa 1895–1925 ja Tie- ja vesirakennusten ylihallituksen geodeettina 1900–1910. Hän oli sitten Uudenkaarlepyyn opettajaseminaarissa matematiikan, fysiikan ja kemian lehtorina 1926–1937, vararehtorina 1931–1937 ja matematiikan, fysiikan ja kemian vt. lehtorina 1937–1938. Oljemark oli myös Hembygden-lehden avustajana. Oljemark oli ruotsalaisen kansanpuolueen kansanedustajana 1907–1908 edustaen Uudenmaan läänin vaalipiiriä. Hän oli presidentin valitsijamiehenä vuoden 1925 presidentinvaaleissa. Oljemark oli Inkoon kunnanvaltuuston ja Uudenkaarlepyyn kaupunginvaltuuston jäsenenä. Hän oli myös Suomen ruotsalaisen nuorisoliiton puheenjohtajana ja taloudenhoitajana. == Teoksia == * Folkskolesånger ; sammanstälda af Karl T. Oljemark. Borgä 1893 * Sångbok för folkhögskolan, folkskolan, föreningar m. fl., innehållande 181 enstämmiga sånger ; tekijät Karl T. Oljemark ja Uno Stadius. Söderström, Helsingfors 1896 * Erfarenheter och råd vid bildningsarbetet på landsbygden. Pennibibliotek / utgifvet af nylänningar, ny följd häft 6. Helsingfors 1900 * Grundlinjer till en föredragsserie i astronomien särskildt med hänsyn till jordens förhållande såsom himlakropp ; af K. T. O. Helsingfors 1903 * Vestankvarn landtmanna- och husmodersskola : tioårsberättelse. Helsingfors 1905 * Blad ur Ingå sockens geografi och historia. N:o 1 av sockenbeskrivningar, utgivna genom förmedling av Svenska Folkskolans Vänner. Söderström, Helsingfors 1915 * Vestankvarn skolor och egendom : program och tjuguårsberättelse ; tekijät Karl T. Oljemark ja Berndt Kullberg. Helsingfors 1915 * Vestankvarn skolor och egendom : program och tjugufemårsberättelse ; tekijät Karl T. Oljemark ja Berndt Kullberg. Ekenäs 1920 * Finlands ekonomiska geografi för seminarier, handelsläroverk, fortsättnings- och folkhögskolor samt lantmanna- och jordbruksskolor ; kirj. J. E. Rosberg, Oskar Rosenqvist ja Karl T. Oljemark. 2. uppl, Söderström, Helsingfors 1921 * Sibbå-minnen. Skrifter utg. Av Sibbo hembygdsforskningsförening 3. Sibbo hembygdsforskningsförening, Borgå 1950 == Lähteet == Luokka:Suomalaiset opettajat Luokka:Suomen oppilaitosten rehtorit Luokka:Suomen ruotsalaisen kansanpuolueen poliitikot Luokka:Kansanedustajat Luokka:Inkoon kunnanvaltuutetut Luokka:Uudenkaarlepyyn kaupunginvaltuutetut Luokka:Uudenmaan vaalipiiri Luokka:Vuonna 1870 syntyneet Luokka:Vuonna 1955 kuolleet
Juho Rannikko

Juho Henrik (Heikki) Rannikko, sukunimi aik. Lindberg (17. syyskuuta 1873 Mietoinen – 15. marraskuuta 1933 Taivassalo) oli suomalainen maanviljelijä ja suomalaisen puolueen ja kokoomuksen kansanedustaja. Rannikon vanhemmat olivat torppari Henrik Maurits Lindberg ja Lovisa Gabrielintytär. Rannikko oli renkinä 1886–1894 ja sen jälkeen maanviljelijänä Taivassalossa 1895–1933. Hän toimi lisäksi vakuutusasioitsijana, sunnuntaikoulun opettajana ja vuodesta 1920 paikallisen puhelinyhtiön johtajana. Rannikko oli suomalaisen puolueen kansanedustajana 1907–1917 ja kokoomuksen kansanedustajana 1922–1927 edustaen Turun läänin eteläistä vaalipiiriä. Rannikko oli myös Taivassalon kunnanvaltuuston ja kunnallislautakunnan varapuheenjohtajana. == Lähteet == Luokka:Suomalaisen puolueen poliitikot‎ Luokka:Kansallisen Kokoomuksen poliitikot Luokka:Kansanedustajat Luokka:Taivassalon kunnanvaltuutetut Luokka:Varsinais-Suomen vaalipiiri Luokka:Vuonna 1873 syntyneet Luokka:Vuonna 1933 kuolleet
Palladiumkloridi

Palladiumkloridi (PdCl2) on palladium- ja kloridi-ionien muodostama epäorgaaninen ioniyhdiste. Yhdistettä käytetään palladiumia sisältävien katalyyttien ja muiden palladiumyhdisteiden valmistamiseen. ==Ominaisuudet== Palladiumkloridi on huoneenlämpötilassa tumman ruskehtavanpunaista kiteistä ainetta. Se on polymorfista ja siltä tunnetaan kaksi kidemuotoa α-PdCl2 ja β-PdCl2. Näistä α-muoto koostuu polymeeriketjuista, joissa jokainen palladiumkationi on sitoutunut neljään kloridi-ioniin ja β-muodon rakenne koostuu Pd6Cl12-oktaedreistä, joissa jokainen palladiumioni on sitoutunut neljään kloridi-ioniin. Palladiumkloridi liukenee kohtalaisesti veteen ja myös etanoliin ja asetoniin. Kidevedettömän muodon lisäksi tunnetaan kidevedellinen dihydraatti (PdCl2·2H2O). Yhdiste voidaan pelkistää vedyn avulla metalliseksi palladiumiksi. Palladiumkloridi on Lewis-happo ja kykenee muodostamaan komplekseja Lewis-emästen kanssa; esimerkiksi kloridiliuoksissa muodostuu tetrakloropalladaatti(II)-ioni ([PdCl4]2-).Christen M. Giandomenico: Platinum- Group Metals, Compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 28.2.2015.Hermann Renner, Günthere Schlamp, Ingo Kleinwächter, Ernst Drost, Hans Martin Lüschow, Peter Tews, Peter Panster, Manfred Diehl, Jutta Lang, Thomas Kreuzer, Alfons Knödler, Karl Anton Starz, Klaus Dermann, Josef Rothaut, Ralf Drieselmann, Catrin Peter & Rainer Schiele: Platinum Group Metals and Compounds, Ullmann's Encyclopedia of Industrial Chemistry, John Wiley & Sons, New York, 2001. Viitattu 28.2.2015 ==Valmistus ja käyttö== Palladiumkloridia valmistetaan liuottamalla metallista palladiumia kuningasveteen tai kuumaan väkevään vetykloridiin. Ensimmäisessä vaiheessa muodostuu tetrakloropalladiumhappoa (H2[PdCl4]), joka liuosta haihdutettaessa hajoaa palladiumkloridiksi. Palladiumkloridia käytetään yhdessä kuparikloridin kanssa hapetettaessa alkeeneja aldehydeiksi tai ketoneiksi. Siitä valmistetaan myös katalyyteissä käytettävää hienojakoista palladiumia ja useita palladiumyhdisteitä kuten allyylipalladiumklorididimeeriä. Muita yhdisteen käyttökohteita ovat käyttö valokuvauskemikaalina, tekstiilien peittauksessa, päällystettäessä metalleja elektrolyyttisesti palladiumilla, erikoismusteiden valmistuksessa ja analyyttisessä kemiassa pelkistävien yhdisteiden kuten hiilimonoksidin tunnistamiseen. ==Lähteet== Luokka:Kloridit Luokka:Palladiumyhdisteet
Mies haisee / Joe Weider

Mies haisee / Joe Weider on vuonna 2015 ilmestynyt Pertti Kurikan Nimipäivien ja Karanteenin split-EP. Kappale ”Kalja Kambäk” on Karanteenin käännösversio Uriah Heepin vuoden 1971 hitistä ”Lady in Black”. Kappaleen Mies haisee laulaa poikkeuksellisesti kitaristi Pertti Kurikka.http://www.discogs.com/Pertti- Kurikan-Nimip%C3%A4iv%C3%A4t-Karanteeni-Split-7/release/6643822 == Kappaleet == ;A-puoli (Pertti Kurikan Nimipäivät) # # # ;B-puoli (Karanteeni) # # == Lähteet == *Pertti Kurikan Nimipäivät / Karanteeni ‎– Split 7" Discogs. ===Viitteet=== Luokka:Vuoden 2015 EP:t Luokka:Pertti Kurikan Nimipäivien albumit
Eupteleaceae

Eupteleaceae on vain kaksi puulajia käsittävä aasialainen heimo koppisiemenisten Ranunculales-lahkossa. Heimossa on vain yksi suku: punapaltiot (Euptelea).Stevens 2001–, viitattu 28.2.2015. == Tuntomerkit == Kasvit ovat kausivihantia puita. Nivelen anatomia on sikäli poikkeuksellinen, että yhdestä johojännelieriön aukosta lähtee epätavallisen monta (5–9) johtojännettä lehteen. Silmut ovat suomuisia. Lyhytversoissa on kierteisesti järjestyneet lehdet, jotka ovat rauhashampaisia ja sulkasuonisia; lehtikanta on kovera. Pienikukkainen kukinto sijaitsee lehtihangassa ja koostuu kukkaryhmästä tai on sarjamainen. Kehälehdet puuttuvat, heteitä on 6–20, ja ne ovat lyhytpalhoisia, ponnet ovat paljon palhoja pidempiä ja huomaamattoman läpällisiä; lokeroside on pidentynyt. Emiö koostuu 6–31 erillisestä ja varrellisesta emilehdestä, joissa on pensselimäiset luotit. Hedelmä on kiekkomainen samara eli siivellinen pähkylä, ja sen kyljessä on näkyvissä luotin jäänne. == Levinneisyys == Suku/heimo kasvaa Kaakkois-Aasian lauhkeassa osassa. == Luokittelu == Punapaltioiden (Euptelea) suvussa on kaksi lajia ja suku edustaa hyvin vanhaa, nykyään vähälajista kehityslinjaa. Aikaisemmin sitä on pidetty norkkokasveihin eli taikapähkinäkasvien (Hamamelidaceae) yhteyteen kuuluvana tai Eucommiaceae-heimon sukulaisena. Uusien analyysien tuloksena suku/heimo sijoitetaan Ranunculales-lahkoon sen evoluutiopuun ensimmäisenä haarana eli kladina. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Eupteleaceae.gif Luokka:Ranunculales Luokka:Kasviheimot Luokka:Puut
Johannes Laine

Johannes Laine, sukunimi aik. Päätiläinen (18. huhtikuuta 1866 Viipuri – 10. tammikuuta 1933 Helsinki) oli suomalainen filosofian maisteri, rehtori, kunnallisneuvos ja nuorsuomalaisen puolueen kansanedustaja.Kunnallisneuvos Johannes Laine, Helsingin Sanomat, 12.01.1933, nro 10, s. 2, Kansalliskirjaston digitaaliset aineistot Laineen vanhemmat olivat kauppias Nikolai Popoff ja piika Maria Karolina Päätiläinen. Laine pääsi ylioppilaaksi 1885 Helsingin alkeisopistosta ja valmistui filosofian kandidaatiksi 1901 ja maisteriksi 1904. Hän teki opintomatkoja Tanskaan ja Ruotsiin tutustuen kansanopistojen toimintaan siellä. Laine oli Viipurin läänin Uudenkirkon kansanopiston johtajana 1894–1898, matematiikan ja fysiikan va. lehtorina Kuopion lyseossa 1902–1903, Joensuun lyseossa 1903–1904 ja Mikkelin lyseossa 1904–1905. Hän oli Joensuun lyseossa matematiikan nuorempana lehtorina 1905–1922 ja matematiikan, fysiikan ja kemian vanhempana lehtorina 1922–1933 sekä vararehtorina 1921 ja rehtorina 1930–1933. Laine toimi lisäksi Karjalan Sanomat-lehden vastaavana toimittajana 1907–1909, Joensuun kaupungin kansakoulujen tarkastajana 1910–1931, Joensuun kauppa-apulaiskoulun opettajana 1913–1918, Suur-Karjala-lehden vastaavana toimittajana 1919 ja Joensuun kauppakoulun opettajana 1922–1931. Hän oli myös suojeluskunta-alue-esikunnan tietotoimiston esimiehenä ja viljeli maatilaansa Kiteellä. Laine kuului vuoden 1899 suureen lähetystöön Kiteen ja Maaningan edustajana.Päiviö Tommila: Suuri adressi, s. 305. WSOY, 1999. Hän oli nuorsuomalaisen puolueen kansanedustajana 1914–1917 edustaen Kuopion läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa ja toimi Joensuun kaupunginvaltuuston puheenjohtajana. Kunnallisneuvoksen arvonimen hän sai vuonna 1926. Johannes Laine oli naimisissa vuodesta 1890 talousneuvos, kansanedustaja Augusta Ottilia Branderin kanssa. == Teoksia == * Suomen nuorison laulukirja ; toimittiwat P. Puhakka, Johannes Laine, J. K. Hakulinen. WSOY 1901, 2. lis. painos 1903, 3. lis. painos 1905, 4. painos 1909, 5. uud. ja lis. painos 1911, 6. uud. painos 1921 * Luettelo Joensuun lyseon geologisista ja mineralogisista kokoelmista 25. V. 1912 teoksessa Joensuun klassillinen lyseo. Kertomus lukuvuodesta 1912-1913. Joensuu 1913 == Lähteet == Luokka:Kansanedustajat Luokka:Nuorsuomalaiset poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Suomen oppilaitosten rehtorit Luokka:Suomalaiset toimittajat Luokka:Vuonna 1866 syntyneet Luokka:Vuonna 1933 kuolleet
Bahrudin Atajić

Bahrudin Atajić (s. 16. marraskuuta 1993 Västervik) on Ruotsissa syntynyt bosniahertsegovinalainen jalkapalloilija, pelipaikaltaan hyökkääjä. Hän edustaa kotimaassaan Mladost Doboj Kakanjia. Hän on pelannut myös Skotlannin, Englannin, Suomen, Liettuan ja Ruotsin sarjoissa.Bahrudin Atajić Soccerway- sivustolla Atajić siirtyi vuonna 2010 ruotsalaisesta Malmöstä skotlantilaiseen Celticiin, jonka edustusjoukkueeseen hän nousi alle 17-vuotiaiden ja alle 20-vuotiaiden joukkueiden kautta kesällä 2013.Bahrudin Atajić Transfermarkt-sivustolla Ensiesiintymisensä Skotlannin valioliigassa Atajić oli tuolloin jo tehnyt 19. toukokuuta 2013 tultuaan vaihdosta kentälle, kun Celtic voitti Dundee Unitedin vieraissa 4–0. Ottelu jäi hänen ainoakseen Celticin mestaruuteen päättyneellä kaudella 2012–2013. Kaudella 2013–2014 Atajić tuli vaihdosta kentälle kolmessa ottelussa ja onnistui maalinteossa 6. joulukuuta, kun Celtic voitti Motherwellin vieraissa 5–0. Tammikuussa 2014 hänet kuitenkin lainattiin Englannin ykkösliigan Shrewsbury Towniin. Atajić pelasi kevätkaudella seurassa 13 ottelua maaleitta. Avauskokoonpanossa hän oli kolme kertaa. Kauden 2013–2014 jälkeen Atajić ei tehnyt jatkosopimusta Celticin kanssa, ja syksyn 2014 ajan hän oli ilman seuraa. Helmikuussa 2015 Atajić teki sopimuksen Veikkausliiga-seura SJK:n kanssa.SJK ja Bahrudin Atajic sopimukseen. Veikkausliiga.com 17.2.2015. == Lähteet == Luokka:Bosniahertsegovinalaiset jalkapalloilijat Luokka:Vuonna 1988 syntyneet Luokka:Elävät henkilöt
Jorma Fred

Jorma Lemmitty Fred (alun perin Pohjola, 14. syyskuuta 1931 Nivala – 18. elokuuta 1997 Nurmo) oli suomalainen Suomen Kristillisen Liiton kansanedustaja ja toiminnanjohtaja. == Ura == Fred valmistui vuonna 1951 Vaasan kauppaoppilaitoksesta ja kävi kaksivuotisen nuorisonohjaajatutkinnon Helsingin Raamattukoulussa valmistuen 1962. Fred toimi vuosina 1959–1961 Pyhäjärven seurakunnan taloudenhoitajana, Laihian seurakunnassa nuorisonohjaajana 1964–1968 ja taloudenhoitajana 1970–1971 sekä Ruoveden seurakunnan nuorisonohjaajana 1969–1970, Etelä-Pohjanmaan Kansanlähetyksen toiminnanjohtajana 1971–1973 sekä Suomen Kristillisen Liiton toiminnanjohtajana 1973–1975. Kansanedustajakausiensa välissä Fred toimi Suomen Raamattuopiston evankelistana 1985–1986. Sotilasarvoltaan Fred oli kersantti (1978). === Kansanedustaja === Fred valittiin eduskuntaan kristillisen liiton edustajaksi Vaasan läänin vaalipiiristä vuosiksi 1975–1983 ja 1987–1991. Hän oli presidentin valitsijamies 1978 ja vaikutti myös Nurmon kunnanvaltuustossa vuosina 1976–1980. === Muut luottamustoimet === Fred toimi Kansanlähetyksen hallituksen jäsenenä sekä Suomen Kristillisen Liiton puoluevaltuuskunnassa. Fred toimi myös Veikkauksen hallintoneuvoston jäsenenä vuosina 1975–1983. ==Lähteet== Luokka:Kansanedustajat Luokka:Nurmon kunnanvaltuutetut Luokka:Suomen Kristillisdemokraattien poliitikot Luokka:Vaasan vaalipiiri Luokka:Vuonna 1931 syntyneet Luokka:Vuonna 1997 kuolleet
Sami Säkkinen

Sami Säkkinen (s. 22. marraskuuta 1991) on suomalainen freestylehiihtäjä. Hän edustaa Ruka Slalom Freestyleä. Säkkinen kilpailee ski halfpipessä ja ski slopestylessähttp://www.skisport.fi/freestyle/urheilijat/valmennusryhmat/sami- sakkinen/. Hän on 185 senttimetriä pitkä ja painaa 75 kilogrammaa. Säkkinen debytoi freestylehiihdon maailmancupissa helmikuussa 2012 Jyväskylässä sijoittuen slopestylessä sijalle 31. Ensimmäiset maailmancupin pisteensä hän saavutti tammikuussa 2013 Copper Mountainin slopestylestä sijoituttuaan sijalle 19. Säkkisen paras sijoitus maailmancupin osakilpailussa on neljäs sija, jonka hän saavutti helmikuussa 2015 Park Cityn slopestyle- kilpailustahttp://yle.fi/urheilu/tanaan_kirjoitettiin_uusi_sivu_freestylen_historiaan_suomessa/7836342. Hän johti kilpailua kahden ensimmäisen kierroksen jälkeen. Säkkinen on osallistunut urallaan kaksiin MM-kilpailuihin, vuosina 2011 ja 2013, ollen parhaimmillaan 14:s vuoden 2013 kilpailuissa Norjan Vossissa. == Lähteet == Luokka:Suomalaiset freestylehiihtäjät Luokka:Vuonna 1991 syntyneet Luokka:Elävät henkilöt
Corey Stoll

Corey Daniel Stoll (s. 14. maaliskuuta 1976 New York, Yhdysvallat) on yhdysvaltalainen näyttelijä. Hänet tunnetaan parhaiten Peter Russon roolista poliittisessa jännityssarjassa House of Cards (2013). Hän näytteli pääosaa televisiosarjassa Kova laki: Los Angeles (2010–2011) ja esittää pääosaa kauhusarjassa The Strain (2014–). Stoll näytteli kirjailija Ernest Hemingwayta elokuvassa Midnight in Paris (2011) ja hän on näytellyt myös elokuvissa Ant- Man (2015), Café Society (2016) ja West Side Story (2021). Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Pavel Kuližnikov

Pavel Aleksandrovitš Kuližnikov (; s. 20. huhtikuuta 1994 Vorkuta) on venäläinen pikaluistelija. Hän on erikoistunut sprinttimatkoille. Nuorten MM- kilpailuissa Japanin Obihirossa 2012 Kuližnikov saavutti kultaa ja pronssia, mutta menetti mitalit jäätyään dopingtestissä kiinni 1,3-dimetyyliamyyliamiinin käytöstä. Hän sai kahden vuoden kilpailukiellon, joka alkoi 4. maaliskuuta 2012 ja päättyi 3. maaliskuuta 2014, eikä näin ollen osallistunut Venäjällä järjestettyihin Sotšin talviolympialaisiin 2014. Kaudesta 2014–2015 tuli Kuližnikovin läpimurto. Hän saavutti ensimmäisen maailmancupin osakilpailuvoittonsa Obihirossa 1 000 metrillä. Kauden aikana hän saavutti 11 osakilpailuvoittoa ja kolme kakkostilaa. Hän voitti maailmancupin kokonaiskilpailun sekä 500 ja 1 000 metrin lajicupit. Heerenveenin matkakohtaisista MM-kilpailuista Kuližnikov voitti helmikuussa kultaa 2 × 500 metrin kilpailusta ja hopeaa 1 000 metriltä. Helmikuussa hän voitti kultaa myös Astanan sprinttereiden MM-kilpailuista. Kolomnan MM- kisoissa 2016 Kuližnikov voitti maailmanmestaruuden 500 metrillä kahden luistelun yhteisajalla 69,02 ja 1 000 metrillä ajalla 1.08,33. Hän voitti samana talvena sprinttereiden maailmanmestaruuden Soulissa. Hän sijoittui maailmancupin kokonaiskilpailussa kolmanneksi, voitti 500 metrin cupin ja oli 1 000 metrin cupissa toinen. 15\. marraskuuta 2015 Kuližnikov luisteli 500 metrin maailmanennätyksen 34,00 Calgaryssa, Kanadassa. 20. marraskuuta 2015 hän paransi ennätystä aikaan 33,98 Salt Lake Cityssä. Maaliskuussa 2016 Kuližnikov antoi positiiviset dopingnäytteet, jotka sisälsivät meldoniumia, mutta saman vuoden huhtikuun lopussa Kansainvälinen luisteluliitto ISU vapautti hänet dopingepäilystä koska Maailman antidopingtoimisto Wada antoi 13. huhtikuuta linjauksen, jonka mukaan ennen 1. maaliskuuta otetuissa näytteissä 1 mikrogramma meldoniumia millilitrassa katsotaan hyväksyttäväksi rajaksi. Kuližnikov saavutti Kolomnan matkakohtaisissa EM-kilpailuissa 2018 kultaa 1 000 metrillä ajalla 1.08,84 ja joukkuesprintissä sekä sai pronssia 500 metrillä. Hän sai Inzellin matkakohtaisissa MM-kilpailuissa 2019 pronssia joukkuesprintissä. Hän voitti samana vuonna sprinttereiden maailmanmestaruuden Heerenveenissä. Hän voitti 500 metrin maailmancupin ja sijoittui 1 000 metrin cupissa kolmanneksi kaudella 2018–2019. Kuližnikov voitti Heerenveenissä 2020 Euroopan-mestaruuden 500 metrillä ajalla 34,38, 1 000 metrillä ajalla 1.07,09 ja joukkuesprintissä. Saman vuoden matkakohtaisissa MM-kilpailuissa Salt Lake Cityssä hän voitti kultaa 500 metrillä ajalla 33,72 ja 1 000 metrillä maailmanennätysajalla 1.05,69. Hän saavutti 500 ja 1 000 metrin MM-hopeaa Heerenveenissä 2021. Kuližnikovin valmentajana toimii Dmitri Dorofejev. == Lähteet == Luokka:Venäläiset pikaluistelijat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut pikaluistelijat Luokka:Vuonna 1994 syntyneet Luokka:Elävät henkilöt
Maria Hill

Maria Hill on kuvitteellinen henkilö Marvel Comicsin julkaisemissa sarjakuvissa. Hän esiintyi ensimmäistä kertaa vuonna 2005 julkaistussa New Avengers #4 numerossa. Entisenä YPKVV (tai S.H.I.E.L.D.:n) jäsenenä hän on esiintynyt useissa sarjakuvissa, mukaan lukien Sisällissota-tarinassa. Marvel Cinematic Universen elokuvissa Maria Hilliä näyttelee Cobie Smulders. Hill on esiintynyt elokuvissa The Avengers (2012), Captain America: The Return of the First Avenger (2014), Avengers: Age of Ultron (2015), Avengers: Infinity War (2018) ja Spider-Man: Far From Home (2019) sekä televisiosarjoissa S.H.I.E.L.D. Agentit (2013–2020) ja Secret Invasion (2023). Luokka:Marvel- universumin supersankarit Luokka:Kuvitteelliset salaiset agentit ja vakoojat